รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าสู่ Thailand 4.0 นำเทคโนโลยี QR Code ประยุกต์ใช้ร่วมกับระบบฐานข้อมูลโครงข่ายหมุดหลักฐาน
วันพุธที่ 22 พฤศจิกายน 2560
กระทรวงเกษตรฯ เดินหน้าสู่ Thailand 4.0 นําเทคโนโลยี QR Code ประยุกต์ใช้ร่วมกับระบบฐานข้อมูลโครงข่ายหมุดหลักฐาน
กระทรวงเกษตรฯ เดินหน้าสู่ Thailand 4.0 นําเทคโนโลยี QR Code ประยุกต์ใช้ร่วมกับระบบฐานข้อมูลโครงข่ายหมุดหลักฐาน ใช้อ้างอิงในการบริหารจัดการน้ําและการดําเนินโครงการชลประทานต่างๆ ผ่านสมาร์ทโฟน เผยช่วยลดขั้นตอนและเพิ่มประสิทธิภาพการทํางาน
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า กรมชลประทานโดยสํานักสํารวจด้านวิศวกรรมและธรณีวิทยา ได้มีการนําเทคโนโลยี QR Code มาประยุกต์ใช้ร่วมกับระบบฐานข้อมูลโครงข่ายหมุดหลักฐาน สามารถเข้าถึงข้อมูลของหมายหมุดหลักฐานได้ผ่านสมาร์ทโฟน โดยใช้ Application Line หรือ Application QR Code reader ต่างๆ ซึ่งหมุดหลักฐานดังกล่าว เป็นนวัตกรรมที่สามารถเชื่อมโยงกับการบริหารจัดการน้ําของกรมชลประทาน ทําให้เจ้าหน้าที่ทราบได้ว่าพื้นที่จุดนี้สูงกว่าน้ําทะเลเท่าไหร่ และสามารถระบายน้ําออกจากเขื่อนในปริมาณเท่าไหร่ ถึงจะสามารถส่งน้ําให้ประชาชนได้อย่างเพียงพอ ส่วนประโยชน์ที่ประชาชนจะได้รับนั้น คือสามารถเข้าถึงข้อมูลของพื้นที่ของอ่างเก็บน้ําได้ง่าย รวมถึงได้รับประโยชน์ทางอ้อมจากการบริหารจัดการน้ําของทางกรมชลประทานด้วย
นายประทีป ภักดีรอด ผู้อํานวยการสํานักสํารวจด้านวิศวกรรมและธรณีวิทยา และรองโฆษกกรมชลประทาน กล่าวเพิ่มเติมว่า ตั้งแต่ปีงบประมาณ2561เป็นต้นไป สํานักสํารวจด้านวิศวกรรมและธรณีวิทยา กรมชลประทานจะนําเทคโนโลยีQR Codeมาประยุกต์ใช้ร่วมกับระบบฐานข้อมูลโครงข่ายหมุดหลักฐาน ซึ่งจะช่วยเพิ่มประสิทธิภาพให้ผู้ใช้งานสามารถเข้าถึงข้อมูลได้อย่างสะดวกรวดเร็วเป็นสากล ผ่านทางสมาร์ทโฟน โดยใช้Application LineหรือApplication QR Code readerต่างๆ ซึ่งจะช่วยลดขั้นตอนในการติดต่อขอหมายหมุดหลักฐาน ค้นหาข้อมูล และจัดส่งข้อมูล สอดคล้องกับแนวทางในการพัฒนาหน่วยงานตามนโยบายThailand 4.0ของรัฐบาล
​สําหรับระบบฐานข้อมูลโครงข่ายหมุดหลักฐานแผนที่ของกรมชลประทานนั้น เป็นหมุดที่ให้ค่าพิกัดและค่าระดับความสูงเหนือทะเลปานกลาง (รทก.) ใช้อ้างอิงในการบริหารจัดการน้ําของประเทศ หรือประกอบการปฏิบัติงาน โครงการชลประทานด้านอื่นๆ โดยจะทําขึ้นเป็นรายโครงการ ซึ่งเดิมนั้นหมุดหลักฐานจะเป็นระบบอนาล็อก ขั้นตอนการดําเนินงานในการสืบค้นและจัดส่งข้อมูลจะต้องใช้เวลานาน แต่เมื่อมีการนําเทคโนโลยีQR Codeซึ่งเป็นระบบดิจิตอลมาประยุกต์ใช้ ทําให้ลดขั้นตอนการทํางาน สืบค้นข้อมูลได้ทันท่วงที ประหยัดงบประมาณ และมีความแม่นยําช่วยเพิ่มประสิทธิภาพในการทํางานสูงขึ้น
รองโฆษกกรมชลประทาน กล่าวต่อว่า ในการประยุกต์ใช้งานQR Codeร่วมกับหมุดหลักฐานดังกล่าวนั้น สํานักสํารวจด้านวิศวกรรมและธรณีวิทยา โดยส่วนวิศวกรรม ได้มีการออกแบบเพลทหมุดหลักฐานและระบบฐานข้อมูลเพื่อให้รองรับการทํางานร่วมกับQR Code โดยจะประสานขอใช้งานเครื่องคอมพิวเตอร์แม่ข่ายเสมือนภายใต้บริการRID-Cloudเพื่อใช้เป็นพื้นที่สําหรับจัดเก็บข้อมูล และสร้างUniform Resource Locator(URL)สําหรับเชื่อมโยงมายังฐานข้อมูลหมายหมุดหลักฐาน พร้อมทั้งได้จัดทํามาตรฐานเพลทหมุดหลักฐานกรมชลประทานใหม่ เพื่อให้รองรับระบบการทํางานร่วมกับระบบฐานข้อมูล และระบบQR Codeโดยสร้างเพลทหมุดหลักฐานด้วยเครื่องยิงLaser fiberบนแผ่นเพลทโลหะและจะนําไปติดไว้โครงการชลประทานต่างๆ แทนหมายหมุดเดิม ซึ่งผู้สนใจข้อมูลของโครงการไหนสามารถสืบค้นข้อมูลได้จากการแสกน QR Code ที่แสดงไว้บนหมุดหลักฐานนั้นได้เลย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai